Resolució de 23 de desembre de 2016, d'estimació de la Reclamació 263/2016
Import total de les factures pendents de pagament a juliol de 2015, per escrit.
L'Administració ha de subministrar la informació en el format en què la persona l'hagi demanada, en aquest cas per escrit, i solament podria subministrar la informació en un format diferent per unes determinades raons contemplades a l'apartat 2 de l'article 36 LTAIPBG, relacionades amb problemes tècnics o de col·lisió amb altres drets, o si suposa una càrrega excessiva per a l'Administració, justificant raonadament la seva aplicació i incloent aquesta consideració en la resolució estimatòria.
Igualment, informa a l'Administració reclamada de la presentació d'aquesta reclamació i li demana que, en el termini de deu dies, li trameti un informe que reculli el seu posicionament i actuacions en relació amb la sol·licitud d'accés en què es fonamenta la reclamació, així com el seu expedient complet.
La GAIP és competent per resoldre aquesta Reclamació, ja que es presenta amb relació a la denegació d'informació pública, per part d'un dels subjectes obligats, l'Ajuntament de La Llagosta, per l'article 3.1.a de la Llei 19/2014, del 29 de desembre, de transparència, accés a la informació pública i bon govern (LTAIPBG).
D'acord amb això, i tenint en compte que la reclamació reuneix, un cop esmenada, els requisits establerts per l'LTAIPBG i pels Manuals aprovats per la GAIP, és admissible a tràmit.
L'objecte inicial de la sol·licitud d'accés és l'import global corresponent a factures pendents de pagament a data 1 de juliol de 2015.
D'acord amb això, quedaria exclòs de l'objecte d'aquesta reclamació les referències que fa la persona reclamant en les darreres al·legacions (antecedent 8) relatives a la promesa de lliurament d'informació diversa que s' hauria fet en el decurs d'una reunió.
Manifesta l'Ajuntament que la informació s'hauria facilitat verbalment de manera acurada, però que no s'hauria lliurat per escrit "donat el seu caràcter intern".
Aquesta limitació al dret d'accés o a la forma en què l'accés es sol·licita no està justificada ni motivada per l'Ajuntament, més enllà de l'atribució d'una pretesa condició interna de la informació.
L'article 36 LTAIPBG estableix que l'Administració ha de subministrar la informació en el format en què la persona l'hagi demanada, en aquest cas per escrit, i que solament podria subministrar la informació en un format diferent per unes determinades raons contemplades a l'apartat 2 d'aquest mateix article, justificant raonadament la seva aplicació i incloent aquesta consideració en la resolució estimatòria.
Es tracta de supòsits en què l'accés en el format demanat presenta problemes tècnics o de col·lisió amb altres drets, o suposa una càrrega excessiva per a l'Administració.
D'acord amb l'exposat, la persona reclamant té dret a obtenir per escrit la informació reclamada, relativa a l'import global de les factures pendents de pagament a 1 de juliol de 2015.
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst per l'apartat 30 del seu Ma n u a l de reclamació, i pot adoptar les mesures que s'hi preveuen en cas d'incompliment.